stanford-oval/wikipedia huggingface dataset:
Mohammed Elmusrati
Uran alku

Mohammed Elmusrati opiskeli tekniikkaa Bengasin yliopistossa (aiemmalta nimeltään Garyounisin yliopisto) ja valmistui sieltä tekniikan kandidaatiksi 1991 ja diplomi-insinööriksi (engl. Master of Science (Technology)) vuonna 1995. Hän aloitti samalla akateemisen uransa ja toimi Bengasin yliopistossa vuosina 1991–1999 assistenttina ja osa-aikaisena luennoitsijana.
Vuonna 1999 Elmusrati muutti Suomeen ja aloitti jatko-opinnot Teknillisen korkeakoulun systeemitekniikan laboratoriossa. Vuodesta 2010 Teknillinen korkeakoulu on ollut osa Aalto-yliopistoa. Elmusrati valmistui vuonna 2002 TKK:sta tekniikan lisensiaatiksi. Tekniikan tohtoriksi hän väitteli vuonna 2004. Elmusratin väitöskirja (Radio Resource Scheduling and Smart Antennas in Wireless CDMA Communication Systems) käsitteli langattomien verkkojen tekniikkaan liittyviä kysymyksiä (esim. niin kutsutut älykkäät antennit).
Jatko-opintojen aikana Elmusrati työskenteli vuoteen 2004 tutkijana systeemitekniikan laboratoriossa. Sen jälkeen hänet nimitettiin vuosiksi 2004–2007 tutkijaksi ja yliopistonlehtoriksi Vaasan yliopistoon.
Professorina

Elmusrati nimitettiin vuonna 2007 Vaasan yliopistoon määräaikaiseen tietoliikennetekniikan professuuriin. Vuodesta 2009 hän on ollut vakinainen professori. Organisaatiomuutoksen jälkeen vuodesta 2018 professori Elmusratin työpaikkana Vaasan yliopistossa on ollut tekniikan ja innovaatiojohtamisen yksikkö. Hän on professorina johtanut tietoliikennetekniikan ja -järjestelmien (engl.  communications and systems engineering) tutkimukseen erikoistunutta ryhmää. Sittemmin hän on vastannut Vaasan yliopiston kansainvälisestä tietoliikennetekniikan koulutusohjelmasta.
Professori Elmusrati on kesäkuuhun 2021 mennessä ohjannut 8 väitöskirjaa ja tuolloin hänellä oli parhaillaan ohjattavana 11 meneillään olevaa väitöskirjahanketta.
Tutkimustyö

Tekniikan tutkijana Elmusrati on tutkinut tietoliikennetekniikkaa 4G- ja 5G-verkoissa. Hän on myös selvittänyt verkkoihin liittyviä kysymyksiä, kuten epävarmuutta. Teoreettisen tutkimuksen alalla hän on kehittänyt stokastisia malleja ja simulaatioita. Hän on perehtynyt myös peliteoriaan ja sen soveltamiseen tietojärjestelmien alalla.
Soveltavan tutkimuksen alalla Elmusrati on tutkinut, miten keinoälyä ja koneoppimista voidaan hyödyntää monitieteisissä sovelluksissa. Hän on kehittänyt sovelluksia mm. bioteknologian alalle. Peliteoriaa ja koneoppimisen sovelluksia kehitetty myös lääketieteen alalle.
Yleisemmistä aiheista Elmusrati on tutkimuksissaan käsitellyt automaatiota, älykkäitä järjestelmiä ja digitalisaatiota yleensä. Elmusrati on julkaissut tutkimuksistaan yli 145 kansainvälisesti vertaisarvioitua tieteellistä artikkelia ja lisäksi hän on julkaissut kirjoja ja raportteja.
Jäsenyydet

Elmusrati is vanhempana jäsenenä IEEE:ssä, joka on elektroniikan ja sähkötekniikan insinöörien kansainvälinen järjestö. Sen lisäksi hän on kansainvälisen teollisen ja soveltavan matematiikan yhteisön (Society of Industrial and Applied Mathematics,  (SIAM)) sekä Suomen Automaatioyhdistyksen jäsen.
Aiheesta muualla

Professori Elmusrati  ResearchGate-palvelussa (englanniksi)
Mohammed Elmusrati Orcid.org-sivustolla. (englanniksi)
Publication list Professori Elmusratin julkaisuja. docs.google.com-palvelussa. (englanniksi)
Lawrence Kohlberg

| Lawrence Kohlberg> Henkilötiedot |
| --- | --- |
Syntynyt: 25. lokakuuta 1927 Bronxville, New York
Kuollut: 19. tammikuuta 1987 (59 vuotta)
Kansalaisuus:  yhdysvaltalainen
Koulutus ja ura
Tutkimusalue:  psykologia
Lawrence Kohlberg (25. lokakuuta 1927 Bronxville, New York – 19. tammikuuta 1987) oli yhdysvaltalainen psykologi. Hän toimi professorin ammatissa sekä Chicagon että Harvardin yliopistoissa, ja hänet tunnetaan erityisesti työstään moraalisen kehityksen tutkimusten parissa. Kohlbergin työt heijastavat ja laajentavat edeltäjänsä, Jean Piagetin, kognitiivisen kehityksen teoriaa. Hänen töilleen perustivat työnsä uudet tutkijat kuten Carol Gilligan.
Kohlberg tunnetaan parhaiten teorisoimistaan moraalin tasoista joita oli alun perin kuusi. Kohlbergin mukaan aikuinen ihminen saavuttaa tyypillisesti neljännen tason; tasoja 3–4 kutsutaankin yhteisesti konventionaaliseksi tasoksi. Kuudes taso yhdistyi myöhemmin sitä edeltävään tasoon, koska näihin niin kutsuttuihin postkonventionaalisiin tasoihin ei kovin moni ihminen koskaan yllä. Teoria perustuu Kohlbergin väitöskirjaan, jossa hän tutki 72 chicagolaista nuorta valkoihoista miestä. Myöhemmin hän laajensi tutkimusjoukkoaan. (Arkistoitu – Internet Archive)
Tasot:
Auktoriteetin rangaistuksen uhalla synnyttämä tottelevaisuus.
Oman edun tavoittelu reilun pelin säännöillä tapahtuvana, kaikkia osapuolia hyödyttävänä vaihtona.
Hyvien ihmissuhteiden moraali, johon kuuluvat kiltteyden ja yleisemmin hyvän maineen käsitteet sekä huolenpito toisesta. Tässä vaiheessa tärkeiksi käsitteiksi kehittyvät myös luottamus, uskollisuus, kunnioitus ja kiitollisuus.
Moraali vastuuna yhteiskunnan hyvinvoinnista; sääntöjen ja lakien noudattaminen yhteiseksi hyväksi.
Moraali yhteiskuntasopimuksena ja abstraktina yksilön oikeuksien hyväksymisenä.
Yleisiin oikeudenmukaisuuden periaatteisiin nojautuva moraali, jossa yksilöillä on arvo itsessään.
Nykyään tasot luokitellaan kolmeen osaan, joissa on jokaisessa kaksi vaihetta.
Esimoraalinen, esisovinnainen taso
Sovinnaisen moraalin taso
Periaatteellisen moraalin taso
Aiheesta muualla

Anu Pietikäinen: Lawrence Kohlberg ja moraalikehityksen vaiheet. Tampereen yliopisto, Avoin yliopisto.
Max Frelander

Max Georg Frelander (23. huhtikuuta 1881 Helsinki – 29. tammikuuta 1949) oli suomalainen jugend-tyylisiä rakennuksia suunnitellut arkkitehti.
Frelander pääsi ylioppilaaksi 1899 ja valmistui arkkitehdiksi Helsingin Polyteknillisestä opistosta 1903.
Frelander työskenteli aluksi sisustusarkkitehtina Lars Sonckin ja Armas Lindgrenin arkkitehtioimistoissa avustaen muun muassa Sonckia Pörssitalon koristesuunnittelussa. Vuodesta 1912 alkaen hänellä oli joitain vuosia oma toimisto Helsingin Pörssitalossa.
Frelander toimi opettajana Helsingin Puuseppäkoulussa 1907–1915 ja Taideteollisuuskeskuskoulun huonekaluosaston johtajana 1909–1928.
Tuotantoa

1905 Turun Mikaelin kirkon sisustus
1908 Helsingin työväentalo (yhdessä Karl Lindahlin kanssa)
1908 Villa Tuglas, Jokiniementie 18a, Oulunkylä
1910 Vuorimiehenkatu 4 – Muukalaiskatu 3 (”silitysrautatalo”), Helsinki
1912 Rehbinderintie 4 – Armfeltintie 11, Helsinki (yhdessä Vilho Penttilän kanssa)
1912 Eino Leinon katu 6 - Ruusulankatu 20 Töölö
1913 Wecksellintie 6, Helsinki
1914 Merikatu 33, Helsinki
1915 Billnäsin ruukin piirustuskonttori
1924 Topeliuksenkatu 15 Töölö
Palkinnot

1913 I palkinto Hangon kylpylaitoskilpailussa
Lawrence Johnson

| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Hopeaa | Sydney 2000 | seiväshyppy |  |
| MM-kilpailut (sisäradat)  | MM-kilpailut (sisäradat)  | MM-kilpailut (sisäradat)  |  |
|  Kultaa | Lissabon 2001 | seiväshyppy |  |
|  Hopeaa | Pariisi 1997 | seiväshyppy |  |
Lawrence Johnson (s. 7. toukokuuta 1974 Norfolk, Virginia) on yhdysvaltalainen seiväshyppääjä. Hän saavutti olympiahopeaa vuoden 2000 kesäolympialaisissa Sydneyssä. Lisäksi hän saavutti kaksi mitalia yleisurheilun sisäratojen maailmanmestaruuskilpailuissa: hopeaa vuonna 1997 ja kultaa vuonna 2001. Hänen ennätyksensä ulkoradoilla on 598 cm ja sisäradoilla 596 cm.
Aiheesta muualla

Lawrence Johnson Kansainvälinen yleisurheiluliitto. (englanniksi)
Miesten seiväshypyn maailmanmestarit
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Lawrence Johnson
Käännös suomeksi
Merciless

Merciless on ruotsalainen death- ja thrash metal -yhtye. Yhtyeen perustivat kesällä 1986 Erik Wallin, Fredrik Karlén ja Stefan Carlsson. He saivat vaikutteita nopeasti soittavista yhtyeistä kuten Kreator, Sodom, Destruction ja Bathory. Aluksi yhtye teki keikkoja nimillä Obsessed ja Black Mass mutta muutti nimensä nykyiseen muotoon 1987.
Yhtyeen toinen demo Realm of the Dark herätti Deathlike Silence Productionsin omistajan Euronymouksen huomion. DSP julkaisi yhtyeen ensimmäisen albumin vuonna 1989.
Yhtyeen toinen albumi Treasures Within levytettiin kesällä 1991 mutta julkaistiin vasta vuotta myöhemmin uuden levy-yhtiön Active Recordsin virheen takia. Tämän takia rumpali Stipen erosi yhtyeestä. 1994 yhtye hajosi levy-yhtiöistä johtuvien vastoinkäymisten takia, mutta palasi jälleen yhteen 1995 äänittääkseen laulun "Cryonics" Slayer-yhtyeen tribuuttialbumille.
Vuonna 1999 Osmose Productions julkaisi yhtyeen debyyttialbumin uudelleen, mikä johti yhtyeen paluuseen. Toukokuussa 2002 yhtye meni studioon levyttämään uutta albumiaan, jonka nimeksi tuli Merciless.
Diskografia

Studioalbumit
The Awakening (1989,  Deathlike Silence Productions)
The Treasures Within (1992,  Active Records)
Unbound (1994,  No Fashion Records)
Merciless (2002,  Osmose Productions)
Demot
Behind the Black Door (1987,  omakustanne)
Realm of the Dark (1988,  omakustanne)
Jäsenet

Roger "Rogga" Pettersson - laulu (1988-)
Erik Wallin - kitarat (1986-)
Fredrik Karlén - basso (1986)
Peter Stjärnvind - rummut (1992-)
Jäsenet > Entiset jäsenet

Kåle - laulu (1986-1988)
Stefan "Stipen" Carlsson - rummut (1986-1992)
Lafiónas

| Lafiónas Λαφιώνας |
| --- | --- |
 Lafiónas
 Koordinaatit: 39°18′09″N, 26°10′44″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Lesbos
Kunta:  Länsi-Lesbos
Hallinto:  
 – Asutustyyppi:  kylä
 – Kallikrates-koodi:  5301110201
Korkeus:  217 m
Väkiluku (2011):  154
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Lafiónas (kreik. Λαφιώνας) on Kreikan kylä, joka sijaitsee Lesboksen saarella ja kuuluu Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylä muodostaa oman kyläyhdyskuntansa (Τοπική Κοινότητα Λαφιώνας, Topikí Koinótita Lafiónas). Kylän väkiluku on 154 (vuonna 2011).
Lafiónaksen kylä sijaitsee Lesboksen pohjoisosissa noin viisi kilometriä sisämaahan saaren pohjoisrannikosta ja Pétran kylästä. Kylä kuului aiemmin Pétran kuntaan ja vuosina 2011–2019 Lesboksen kuntaan ja sen Pétran kunnallisyksikköön.
Lafiónaksen kylä.
Aiheesta muualla

Kuvia tai muita tiedostoja aiheesta Lafiónas Wikimedia Commonsissa
Lazy

| ”Lazy” Deep Purple |
| --- | --- | --- |

Promosinglen etiketti
Kappaleen tiedot
 Albumilta: Machine Head
 Julkaistu: maaliskuu 1972
 Tyylilaji: hard rock, blues rock
 Kesto: 07.24
 Levy-yhtiö:  EMI    Warner Bros.
Machine Headin muut kappaleet
| ”Smoke on the Water” 5 | ”Lazy” 6 | ”Space Truckin'” 7 |
Lazy on brittiläisen hard rock -yhtye Deep Purplen kappale vuodelta 1972. Machine Head -albumille sisältyvään kappaleeseen on merkitty tekijöiksi koko yhtye.
Kappale alkaa Jon Lordin Hammond-urkusoololla, jonka jälkeen kitaristi Ritchie Blackmore tulee kappaleeseen matkaan soittaen kappaleen pääriffiä. Solisti Ian Gillan tulee kappaleeseen mukaan myöhemmin, ja hän soittaa kappaleella myös huuliharppua.
Kappaleen kitarariffi on äänestetty Guitar World -lehdessä kaikkien aikojen seitsemänneksikymmeneksineljänneksi parhaaksi kautta aikojen.
Laine

Laine tarkoittaa ainakin seuraavia:
laine, aalto, vedessä tapahtuva aaltoliike
Laine, sukunimi
Laine, etunimi
Laine (Ranta-aalto), Mauno Markkulan öljyvärityö vuodelta 1942
EML Laine, Viron merivoimien tykkivene maailmansotien välisenä aikana.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Laine”, voi hakea sivunnimihaulla, laajalla sivunnimihaulla tai tekstihaulla.
Mia Malkova

| Mia Malkova |
| --- | --- |
 Mia Malkova vuonna 2016.
Henkilötiedot
Syntynyt: 1. heinäkuuta 1992 (ikä 32)
Pornonäyttelijä
Aktiivisena:  2012–
Pituus:  170 cm
Paino:  64 kg
Aiheesta muualla
IMDb
Mia Malkova (s. 1. heinäkuuta 1992 Palm Springs, Kalifornia) on yhdysvaltalainen pornonäyttelijä. Hän on toiminut myös Penthousen mallina ja oli kuukauden Penthouse Pet lokakuussa 2016.
Malkova avioitui aikuisviihdenäyttelijä Danny Mountainin kanssa vuonna 2014. Vuonna 2018 hän ilmoitti Twitterissä parin eronneen.
Palkinnot > 2014

AVN Award – Paras lesboryhmäseksikohtaus
AVN Award – Paras tulokas
XRCO Award – Cream Dream
Aiheesta muualla

Wikimedia Commonsissa on kuvia tai muita tiedostoja aiheesta .
Mia Malkova Internet Movie Databasessa. (englanniksi)
Lebowa

Lebowa on entinen Etelä-Afrikan apartheid-järjestelmän aikainen bantustan, joka oli tarkoitettu maan pedien eli pohjoissothojen asuinalueeksi. Sille myönnettiin itsehallinto vuonna 1972. Etelä-Afrikan vuoden 1994 ensimmäisten demokraattisten vaalien alla se liitettiin osaksi uutta Limpopon provinssia.
Lecanoromycetes

| Lecanoromycetes |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Lecanoromycetes  O.E. Erikss. & Winka
Katso myös
   Lecanoromycetes Wikispeciesissä   Lecanoromycetes Commonsissa 
Infobox OKNimi-testi OK: 
Lecanoromycetes on alakaareen Pezizomycotina kuuluva luokka. Se on sienikunnan laajin luokka, ja siihen kuuluvat suurin osa jäkälälajeista. Siihen kuuluvia alaluokkia ovat Acarosporomycetidae, Lecanoromycetidae ja Ostropomycetidae. Luokkaan kuuluu 10 lahkoa, 64 heimoa ja yli 13 500 lajia.
Lawrence Gonzi

| Lawrence Gonzi |
| --- | --- |
 Lawrence Gonzi
Maltan pääministeri
 23. maaliskuuta 2004 - 2013  
Edeltäjä:  Eddie Fenech Adami
Seuraaja:  Joseph Muscat
Maltan talousministeri
Henkilötiedot
Syntynyt: 1. heinäkuuta 1953 (ikä 71)
Tiedot
Puolue:  Maltan nationalistipuolue
 Nimikirjoitus
Lawrence Gonzi
Lawrence Gonzi (s. 1. heinäkuuta 1953) on maltalainen poliitikko, joka toimi maansa pää- ja talousministerinä. Hän johtaa myös Maltan nationalistipuoluetta. Gonzi nousi pääministeriksi 23. maaliskuuta 2004 juur ennen Maltan liittuymistä EU:hun. Vuoden 2013 parlamenttivaaleissa hänen puolueensa koki tappion ja uudeksi pääministeriksi nousi työväenpuolueen Joseph Muscat.
Gonzi on naimisissa ja hänellä on kolme lasta.
Aiheesta muualla

Kuvia tai muita tiedostoja aiheesta Lawrence Gonzi Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Eddie Fenech Adami | Maltan pääministeri 23. maaliskuuta 2004 - 2013 | Seuraaja: Joseph Muscat |
Leisure Painter

| Leisure Painter |
| --- | --- |
Aihealue:  Maalaus
Julkaisija:  The Artists’ Publishing Company
Perustettu:  1967
Päätoimittaja:  Ingrid Lyon
Kotikunta:  Tenterden
Kotimaa:  Iso-Britannia
Ilmestymistiheys:  Kuukausittain
Kieli:  englanti
Aiheesta muualla
Kotisivu
Leisure Painters on Ison-Britannian eniten myyvä ”opi maalaamaan” –lehti. Lehti tarjoaa taiteellista inspiraatiota, ohjausta, opetusta ja kannustusta sekä aloittelijoille, harrastajataiteilijoille että ammattilaistaiteilijoille.
Leistilän lasitehdas

Leistilän lasitehdas toimi Karjalan kannaksella Uudellakirkolla niin sanotun Vanhan Suomen alueella vuosina 1801–1865. Tehdas valmisti ikkunalasia Venäjän markkinoille.
Leistilän tehdas lopetti toimintansa vuonna 1865. Tehtaan tarvitseman puun saatavuus oli heikentynyt ja hinta kallistunut sen jälkeen Uudenkirkon pitäjään perustettiin myös Jäppilän lasitehdas vuonna 1802.
Mittayksikkö

Mittayksikkö eli yksikkö on luonnontieteissä mittaamiseen tarvittava apuväline. Yksiköiden avulla voidaan verrata mitattujen suureiden arvoja.
Esimerkiksi pituuden mittaamiseksi pitää olla sovittuna jokin yleisesti tunnettu yksikkö, jotta annetulla pituuslukemalla olisi jotakin laajempaa merkitystä. Pituuden mittaamiseen sovittu yksikkö on metri (tunnus m) ja sen kerrannaisyksiköt kilometri, senttimetri, millimetri jne. (tunnukset km, cm ja mm). Näissä esimerkeissä kilo tarkoittaa tuhatkertaista, sentti sadasosaa ja milli tuhannesosaa. Mittaamiseen tarvitaan vertailukohdaksi sovitun yksikön lisäksi mittaväline tai mittalaite - pituuden tapauksessa esimerkiksi mittanauha. Mittaustoimenpiteen jälkeen voidaan siis ilmoittaa, että mies on kaksi metriä (2 m) pitkä.
Mittajärjestelmät

Eri aikoina ja eri maissa on varsinkin pituudelle, tilavuudelle ja painolle (tai massalle) ollut käytössä mitä moninaisimpia mittayksiköitä, jotka useimmiten on määritelty toisistaan riippumatta. Saman niminenkin yksikkö on eri aikoina tai eri maissa saattanut olla hyvinkin eri suuruinen. Koska yksiköiden sekaantumisesta oli suurta haittaa, laadittiin Ranskassa 1700-luvun lopulla metrijärjestelmä, jonka perusyksiköt olivat metri ja kilogramma. Muut yksiköt määriteltiin näiden kerrannaisina tai murto-osina kymmenjärjestelmän mukaisesti. Myöhemmin metrijärjestelmä tuli käyttöön useimmissa muissakin maissa. Tieteen myöhempi kehitys teki kuitenkin tarpeelliseksi määritellä yksiköitä useille sellaisillekin suureille, joille alkuperäisessä metrijärjestelmässä ei ollut yksiköitä. Eri yhteyksissä on ollut käytössä useitakin yksikköjärjestelmiä, joita voidaan pitää metrijärjestelmän laajennuksina. Sellaisia ovat olleet esimerkiksi cgs-järjestelmä ja tekninen mittajärjestelmä. Nykyisin lähes kaikissa maissa käytetään kansainvälistä yksikköjärjestelmää eli SI-järjestelmää.
Mittajärjestelmät > SI-järjestelmä - kansainvälinen yksikköjärjestelmä

Yksiköiden mahdollisten sekaantumisten takia on kehitetty kansainvälinen yksikköjärjestelmä, jota käytetään myös Suomessa. Yksikköjärjestelmää kutsutaan SI-järjestelmäksi eli Système International d'Unités.
Mittajärjestelmät > SI-järjestelmä - kansainvälinen yksikköjärjestelmä > Perusyksiköt

SI-järjestelmän perusyksiköt ovat pituuden yksikkö metri, massan yksikkö kilogramma, ajan yksikkö sekunti, sähkövirran yksikkö ampeeri, absoluuttisen lämpötilan yksikkö kelvin, ainemäärän yksikkö mooli ja valovoiman yksikkö kandela. Muut perusyksiköt paitsi prototyyppikappaleeseen pohjautuva kilogramma on määritelty luonnonilmiöihin ja -vakioihin perustuen.
Mittajärjestelmät > SI-järjestelmä - kansainvälinen yksikköjärjestelmä > Johdannaisyksiköt

Muiden suureiden arvot voidaan ilmaista näistä perusyksiköistä johdetuilla johdannaisyksiköillä. Johdannaisyksiköitä ovat muun muassa nopeuden yksikkö  {\frac {\rm {m}}{\rm {s}}} ja voiman yksikkö  {\frac {\rm {kg\cdot m}}{\rm {{s}^{2}}}}, jolla on sovinnaisnimi newton.
Mittajärjestelmät > SI-järjestelmä - kansainvälinen yksikköjärjestelmä > Lisäyksiköt

Lisäyksiköksi sanotaan yksikköjärjestelmän yksiköstä poikkeavaa, mutta käyttöön hyväksyttyä yksikköä. Lisäyksiköiden hyväksymiseen varsinaisten yksiköiden rinnalle on ollut myös vahvoja paineita historiassa pitkään jatkuneiden arkisten käytäntöjen takia. Esimerkiksi ajan mittaaminen vain sekunneissa ja sen kerrannaisina olisi epäkäytännöllistä. Siten käytetäänkin myös ajan lisäyksiköitä minuutti, tunti ja vuorokausi.
Mittajärjestelmät > Mailijärjestelmä

Joissain maissa, esimerkiksi Yhdysvalloissa, SI-järjestelmän pituusmittojen sijaan käytetään vanhaa brittiläistä järjestelmää, jota nimitetään myös mailijärjestelmäksi.
Aiheesta muualla

Wikimedia Commonsissa on kuvia tai muita tiedostoja aiheesta .
Mittayksikkömuunnin (Arkistoitu – Internet Archive)
Miksi Yhdysvallat ei ottanut metrijärjestelmää käyttöön?
Mihail Štalenkov

| Mihail Štalenkov> Henkilötiedot |
| --- | --- |
Syntynyt: 20. lokakuuta 1965 (ikä 58) Moskova, Neuvostoliitto
Kansalaisuus:   Venäjä
Jääkiekkoilija
Pelipaikka:  maalivahti
Hanska:  vasen
Pituus:  186 cm
Paino:  83 kg
Pelaajaura
Pääsarjaura:  1986–2002
Seurat:  Dynamo Moskova (RSL) Mighty Ducks of Anaheim (NHL) Edmonton Oilers (NHL) Phoenix Coyotes (NHL) Florida Panthers (NHL)
NHL-varaus:  5. kierros 108. varaus, 1993 Mighty Ducks of Anaheim
Mihail Aleksejevitš Štalenkov (ven. Михаил Алексеевич Шталенков, s. 20. lokakuuta 1965 Moskova, Neuvostoliitto) on venäläinen entinen jääkiekkomaalivahti.
Ura > Dynamo Moskova

Štalenkov aloitti seurajoukkueuransa Dynamo Moskovassa vuonna 1986 ja hänet valittiin vuonna 1987 Neuvostoliiton liigan vuoden tulokkaaksi. Hän voitti Neuvostoliiton-mestaruuden vuosina 1990, 1991 ja 1992.
Ura > Milwaukee Admirals ja Mighty Ducks of Anaheim

Hän siirtyi Pohjois-Amerikkaan vuonna 1992 ja pelasi kaudella 1992–1993 IHL-liigan Milwaukee Admiralsissa. Štalenkov valittiin liigan vuoden tulokkaaksi, minkä jälkeen Mighty Ducks of Anaheim varasi hänet NHL:ään vuoden 1993 varustilaisuuden viidennellä kierroksella numerolla 108.
Štalenkov aloitti uransa NHL:ssä hänet varanneessa Mighty Ducksissa. Venäläismaalivahdin täytyi aluksi tyytyä farmikiekkoon San Diego Gullsin riveissä mutta hänet kutsuttiin ylös seuraavaksi kaudeksi kun Ron Tugnutt myytiin Montreal Canadiensiin 1994. Štalenkov pääsi pelaamaan kakkosmaalivahtina heti Guy Hebertin jälkeen.
Štalenkov menestyi kansainvälisellä tasolla hyvin, pelaten 1998 Venäjän hopeaa voittaneessa joukkueessa tärkeänä osana NHL-tähtiä vilisseissä kisoissa. Kansainvälisestä menestyksestä huolimatta Štalenkov ei koskaan saanut osakseen suurta roolia NHL:ssä kuten muun muassa Nikolai Habibulin onnistui saamaan.
Ura > Edmonton Oilers, Phoenix Coyotes ja Florida Panthers

Nashville Predators valitsi Štalenkovin 1998 NHL:n laajennusvaraustilaisuudessa, mutta hän ei koskaan pelannut kyseisessä joukkueessa otteluakaan. Štalenkov myytiin Nashvillestä Edmonton Oilersiin. Oilersissa Štalenkov jakoi ykkösmaalivahdin paikan yhdessä Bob Essensan kanssa. Edmontonin visiitti jäi kuitenkin lyhyeksi kun Štalenkov siirrettiin Phoenix Coyotesiin, jossa hän pelasi aina kauden 1999–2000 alkuun asti, jolloin hänet myytiin Florida Panthersiin. Floridassa Štalenkov pelasi NHL-uransa viimeiset ottelut.
Ura > Dynamo Moskova ja uran loppu

Štalenkov palasi kasvattajaseuraansa Dynamo Moskovaan vuonna 2000. Hän päätti uransa Dynamossa kaudella 2001–2002.
Ura maajoukkueessa

Štalenkov pelasi myös Neuvostoliiton, Itsenäisten valtioiden yhteisön ja Venäjän maajoukkueissa. Hän voitti olympiakultaa Albertvillen talviolympialaisissa vuonna 1992 ja olympiahopeaa Naganon talviolympialaisissa vuonna 1998.
Palkinnot

1993 IHL Garry F. Longman Memorial Trophy
Yksityiselämä

27. maaliskuuta 2012 uutisoitiin Štalenkovin kadonneen hänen palattuaan Moskovaan Magnitogorskista valmentamasta maalivahteja. Hän soitti vaimolleen sunnuntaina 25. maaliskuuta 2012 Moskovan Vnukovon lentokentältä, mutta ei palannut enää kotiinsa. Štalenkovin vaimo teki tämän jälkeen katoamisilmoituksen miehestään.
Lazon piiri

Lazon piiri Habarovskin aluepiirin kartalla.
Lazon piiri (ven. Райо́н и́мени Лазо́, Raion imeni Lazo) on kunnallinen itsehallintoalue Habarovskin aluepiirissä Venäjällä. Vuonna 1935 perustetun piirin pinta-ala on 3 179 neliökilometriä. Asukkaita on 49 500 henkeä (vuonna 2009).
Piiri on nimetty vallankumousjohtaja Sergei Lazon mukaan. Se sijaitsee Habarovskin aluepiirin eteläosassa. Pohjoisessa Lazon piiri rajoittuu Habarovskin ja Nanain piireihin, idässä ja etelässä Primorjen aluepiiriin, lounaassa Vjazemskin piiriin ja lännessä Ussurijokeen ja Kiinaan.
Piiriin kuuluu kolme kaupunkikuntaa (taajamaa): Hor, Muhen ja Perejaslavka. Maalaiskuntia on 18: Bitševaja, Dolmi, Durmin, Georgijevka, Gvasjugi, Kondratjevka, Kruglikovo, Marusino, Mogilevka, Obor, Poletnoje, Sidima, Sita, Srednehorski, Sukpai, Svjatogorje, Tšernjajevo ja Zolotoi. Hallinnollinen keskus on Perejaslavkan taajama.
Seudun kanta-asukkaita ovat udehet, joita nykyään on vain 0,5 % piirin väestöstä. Suurin osa heistä asuu Gvasjugin kylässä. Valtaosa piirin asukkaista on venäläisiä.
Perejaslavkan kautta kulkee Trans-Siperian rautatie sekä Habarovskin ja Vladivostokin välinen M60-valtatie. Matkaa piirikeskuksesta aluepiirin pääkaupunkiin Habarovskiin on 65 kilometriä.
Talous perustuu metsä- ja elintarviketeollisuuteen. Maatalous on keskittynyt maidon tuotantoon.
Kulttuurilaitoksia ovat mm. lasten taide- ja musiikkikoulut sekä kotiseutumuseo. Paikallislehtenä ilmestyy Naše vremja.